《和长兄席间书事》
宋代·廖行之

穷山二月无多乐，犹作春来料峭寒。
常恐花枝暗萧索，却教诗句漫艰难。
寻芳赖有城西角，泥饮休论日几竿。
他日山僧纪清集，阁中应作画图看。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。